O‘zbekistonda charm-poyabzal va mo‘ynachilik korxonalari uchun 5 foizlik kredit ajratiladi

“Charm-poyabzal va mo‘ynachilik sohalarida tayyor mahsulot ishlab chiqarishni qo‘llab-quvvatlashga doir qo‘shimcha chora-tadbirlar to‘g‘risida”gi prezident qarori qabul qilindi.

Qarorga muvofiq, 2026-yilgacha charm-poyabzal, jun va mo‘ynachilik eksporti 2,8 baravarga ko‘paytiriladi.
Tuman (shahar)larda terini qayta ishlashga hamda tayyor charm-poyabzal va mo‘yna mahsulotlarini ishlab chiqarishga ixtisoslashgan kichik sanoat zonalari tashkil qilinadi.
Kichik sanoat zonalarini tashqi muhandislik-kommunikatsiya tarmoqlari bilan ta’minlash uchun 2022—2023-yillarda 90 milliard so‘m mablag‘ ajratiladi.
Charm-poyabzal va mo‘ynachilik sohalaridagi investitsiya loyihalarini moliyalashtirish uchun banklarga 60 million dollar miqdoridagi kredit liniyasi ochiladi. Banklar tadbirkorlarga yangi uskuna va texnologiyalarni olish uchun 3 yillik imtiyozli davr bilan 7 yil muddatgacha 5 foiz stavkada kreditlar ajratadi.
Qarorga ko‘ra, charm-poyabzal, mo‘ynachilik sohasi korxonalari va chorva mollarini so‘yish va terini qayta ishlovchi tashkilotlar uchun soliq va bojxona to‘lovlari bo‘yicha imtiyozlar 2023-yil 1-yanvardan 2026-yil 1-yanvargacha uzaytirildi.
2022-yil 1-apreldan 2025-yil 1-yanvargacha quyidagilar uchun ijtimoiy soliq 1 foiz undiriladi:
Charm-poyabzal va mo‘ynachilik sohasi korxonalari tomonidan xorijdan jalb qilinadigan dizayner, texnolog, marketolog mutaxassislarining oylik ish haqi bilan bog‘liq xarajatlarning 50 foizi, biroq Toshkent shahrida joylashgan korxonalar uchun 1000 dollar ekvivalentidan, respublikaning boshqa hududlaridagilar uchun esa 2000 dollar ekvivalentidan oshmagan miqdordagi qismi “O‘zcharmsanoat” uyushmasining Charm-poyabzal sohasini rivojlantirish va qo‘llab-quvvatlash jamg‘armasi mablag‘lari hisobidan qoplab beriladi.
Shavkat Mirziyoyev 24-yanvar kuni charm-poyabzal sanoatidagi ustuvor vazifalar muhokamasi yuzasidan o‘tkazgan yig‘ilishda 2022-yilda charm-poyabzal mahsulotlari eksportini 500 million dollar, kelgusi 3 yilda 1 milliard 200 million dollarga yetkazish maqsad qilingani qayd etilgandi.
“Bu juda katta marra. Bu maqsadga erishish uchun bozor ham bor, katta miqdorda xom ashyo ham bor, talabgor ham bor. Faqat buning uchun tadbirkorlarga barcha sharoitlarni yaratib berish kerak”, — degan edi prezident.
 O‘zbekiston hududlarida charm-poyabzal sohasiga ixtisoslashgan 16 ta kichik sanoat zonasi tashkil etiladi